**Carte Sfântă**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât de limpede-i Scriptura

Și curată și reală

Ea ne mângăie făptura

Când avem inima goală

Dar credința încă-i vie

Căci îl vrem doar pe Hristos

Mirele din veșnicie

Din pcate ce ne-a scos

Vai ce scumpă e Scriptura

Singura Carte-a Vieții

Ce ne oferă-nvățătura

Chiar din roua dimineții

Nu e carte pe pământ

Alta asemenea să-i fie

Căci în Ea pe Mielul Sfânt

Îl vedem în veșnicie

Și prin Ea sunt azi salvați

Cei ce în Hristos se-ncred

Ei sunt binecuvântați

Căci altfel viața-o văd

Pentru ei neprihănirea

Este țintă-n veșnicie

Și ei caută iubirea

Ca ai Mielului să fie

Carte Sfântă și curată

Tu pe Isus azi ni-l dai

Să trăim fără de pată

Cu Isus veșnic în rai

Tu lumină nențeleasă

De atâți de pe pământ

Ne-ai făcut să fim mireasă

Pentru Mirele cel sfânt

Doamne noi ne închinăm

Ție astăzi scumpe Mire

Și ființele îți dăm

Căci ne-ai dat a Ta iubire

9-febr. 2016 Cluj